Case ID: 1099047
Sentence 40: Apellyasiya instansiyası məhkəməsi avtomaşının tərəflərin faktiki birgə yaşamadıqları dövrdə əldə edilməsi ilə xx.xx.2016-cı il tarixdə cavabdehin Əsgərov Elşən Nadir oğlunun adına avtomobillə bağlı xx.xx.2023-cü ilədək etibarnamə verilməsini, xx.xx.2018-ci il tarıxdə isə onun tərəfindən avtomobil Əsgərov Elnur Nadir oğluna satılması ilə elə həmin tarixdə də cavabdeh Əhmədov Məmmədin adına xx.xx.2027-ci il tarixədək avtomobillə bağlı etibarnamə verilməsinin səbəblərini aydınlaşdırmamış,cavabdehin avtomobilin əslində ona məxsus olmaması dəlili ilə bağlı həm onun, həm şahidin ifadəsinə işin digər araşdırılmış sübutları ilə yanaşı hüquqi qiymət verməmiş, mübahisəli avtomobilin cavabdeh tərəfindən şahidin qardaşına satıldığı eyni gündə cavabdehə həmin avtomobilə dair uzunmüddətli etibarnamə verilməsinin halının avtomobilin əsl sahibinin cavabdeh olması fikrini təsdiq etməsi, maddi dəyəri kifayət qədər böyük olan avtomobilin əldə edilməsi üçün 50.000 manatın nikah pozulmazdan 15 gün ərzində, hətta tərəflərin münasibətlərinin pozulduğu qısa müddət ərzində qazanılması və ya əldə edilməsinin ağlabatan olmaması və inandırıcı hesab olunmaması kimi əsaslandırılmamış qənaətlərə gəlmiş,mübahisəli avtomobillə bağlı tələbin əsaslığına qiymət verərkən tərəflərin faktiki olaraq nə vaxtdan ayrı yaşamalarını, avtomobil üçün ödənilmiş məbləğin tərəflərin birgə nikah dövründə əldə edilib-edilməməsini aydınlaşdırmamışdır”.